G‘arbiy yarim shar aholisi qizil tusdagi Oyni tomosha qilmoqda

Bugun, 15-aprel kuni G‘arbiy yarim shar aholisi Oyning to‘liq tutilishiga guvoh bo‘lishmoqda. Vesti.ru ma’lum qilishicha, bunda Oy Yerning soyasi hududiga tushib qoladi, biroq osmondan yo‘qolmaydi va to‘q qizil tusga kiradi.

Oy tutilishi Toshkent vaqti bilan 9:00 dan 15:39 gacha davom etadi. Bu vaqtda u shafaq rangini oladi, to‘liq oy tutilishi esa 78 daqiqa ichida bo‘lib o‘tadi.
Bu g‘aroyib hodisani ayni paytda tun bo‘lgan Shimoliy va Janubiy Amerika hududidan kuzatish mumkin.
Bugun yana bir astronomik voqeaga guvoh bo‘lish mumkin: Mars Yerga maksimal darajada yaqin keladi.
Mars Yerga eng yaqin kelgan tunda to‘liq oy tutilishi kuzatiladi. 14—15-aprelda to‘lin oy Mars kabi qizil rangga kiradi.
Ta’kidlash joiz, 9-aprel kuni Yer va Mars tutilishi yuz berdi, ya’ni Yer, Quyosh va Mars bir qatorga tizildi. Mars ikki yilda bir marotaba “tutilish” deb nomlanuvchi orbita nuqtasiga yetib boradi. Bu vaqtda qizil sayyora Quyosh to‘g‘risida joylashadi.